Honde met gholfstok gedood; man kry borg | Maroela Media
Johan van Zyl het op aanklag van dieremishandeling in die hof verskyn en is op borgtog van R2 000 vrygelaat. Die saak is tot 19 Mei uitgestel. Van Zyl het sy baadjie oor sy kop getrek toe hy die hof verlaat het. Hy word daarvan beskuldig dat hy sy bure, Neels en Leané Wolmarans, se drie honde Saterdagaand met 'n gholfstok in die Pebble Sands-kompleks in Mooikloofrif doodgeslaan het.
Leon van der Merwe, 'n prokureur van Roestoff en Kruse prokureurs wat die Wolmaranse verteenwoordig, het aan Maroela Media gesê 'n skadevergoedingeis gaan ook teen Van Zyl ingestel word.
Tom Robbertse, Leané se pa, het gesê sy dogter en haar man was weg vir die naweek. Hul bure het Leané Saterdagaand ge-SMS en gesê haar honde tjank erg. Sy het egter eers Sondagoggend die SMS ontvang toe haar selfoon weer opvangs gehad het.
Leané het met hul terugkeer bloed en breinweefsel op hul erf aangetref. Die polisie en DBV is ontbied om die toneel te ondersoek. Toe Van Zyl omstreeks 12:00 terugkeer nadat hy gaan gholf speel het, het die polisie hom ondervra. "Hy het eers alles ontken en was sommer arrogant met die polisie, maar toe vra hulle hom om sy motorhuis oop te maak," het Robbertse vertel. "Binne die motorhuis kon jy die bloed sien waar hy een van die honde doodgeslaan het. Hy het dit probeer skoonmaak, maar dit was steeds sigbaar."
Volgens Robbertse het Van Zyl erken dat hy twee van die honde in die erf en die ander een in sy motorhuis met 'n gholfstok doodgeslaan het. Hy het die polisie na 'n nabygeleë veld geneem waar hy die honde se karkasse in 'n swart sak weggegooi het. Die karkasse is deur die polisie weggeneem vir forensiese toetse. Die honde was twee miniatuurwindhonde en 'n Jack Russel.
"Leané woon al ongeveer tien jaar met haar honde in die kompleks. Hulle was vredeliewende hondjies wat nie kwaai was nie; hulle was soos haar kinders," het Robbertse gesê. Hy het verder gesê dat Van Zyl gereeld die honde getart en met water natgespuit het en dat hulle dus soms vir hom geblaf het as hulle hom gesien het.
"In die tien jaar wat Leané daar woon, het hy [Van Zyl] nooit 'n amptelike klag by die kompleks se beheerliggaam oor die honde ingedien nie," het Robbertse gesê. "Wat gaan in so 'n ou se kop aan om so iets te doen? Hy het geen berou vir wat hy gedoen het nie. So wat doen hy volgende?"
Volgende keer is dit 'n kind
Dis nou BURE. Daar kom n dag dat jou kop net uithaak oor die bure se honde moles. En dit is die resultate. En nou is die bure met die diere heel onskuldig,,,,, Mev ek ken Jack Russels hoor. En dan heel naweek weg ma jou honde by die huis? Nou wil jul huil. Die buurman het kop verloor ja, met rede. In plaas dat hy koelkop bly gaan vermoor hy die arme diere? Dit was verkeerd maar hoekom jou diere by die huis los vir n hele naweek. Ek dink nie jy moet weer n hond kry nie. Jy… Lees meer »
Indien dit so is dat die honde hom al voorheen tempteer het waarom het hy nie al lankal 'n klag by die kompleks bestuurder ingedien nie.
Lees die berig ! – en buitendien bel jy die DBV of Polisie of wie ookal voordat jy sulke barbaarsheid op die honde uithaal.
Gina, regtig? Jy is seker nie 'n hondeliefhebber nie.
Ons het ook 'n Jack Russelltjie – die dierbaarste dingetjie denkbaar. Geen mens met meer as drie breinselle slaan klein hondjies met 'n gholfstok dood nie. Ek moet liewer nie die bure in die hande kry wat ooit so iets met my hondjie doen nie. En terloops, daar was na die honde omgesien. As die honde hom gepla het, kon hy 'n klagte ingedien het, wat hy nie gedoen het nie.